**Hasan Ruhani** (pers. ‏حسن روحانی‎, *Hasan-e Rowhāni* [roʊhɒːˈniː]; synt. Hasan Fereydoun; pers. ‏حسن فریدون‎, *Hasan-e Fereydown*; s. 12. marraskuuta 1948) on iranilainen poliitikko, diplomaatti ja uskonoppinut. Ruhani voitti Iranin vuoden 2013 presidentinvaalit yllätyksellisesti jo ensimmäisellä kierroksella saatuaan täpärästi yli puolet äänistä. Vaaleissa Ruhanille ilmaisi tukensa muun muassa aiempi presidentti Akbar Hašemi Rafsandžani, joka ei itse enää voinut asettua ehdokkaaksi. Ruhani aloitti presidenttinä 3. elokuuta 2013. Toukokuussa 2017 pidetyissä vaaleissa hänet valittiin jatkokaudelle

Elämä
-----

Ruhani syntyi Iranin pohjoisosassa. Hän alkoi opiskella uskonasioita jo nuorella iällä, ja kävi kuuntelemassa merkittävien šiiaopettajien luentoja. Vuosina 1969–1972 hän opiskeli oikeustiedettä Teheranin yliopistossa ja suoritti alemman korkeakoulututkinnon. Hän jatkoi opintojaan 1990-luvulla Skotlannissa. Ruhani valmistui filosofian maisteriksi 1995 ja väitteli filosofian tohtoriksi Glasgow Caledonian Universityssä 1999.

Ruhani kuului Ruhollah Khomeinin kannattajiin, minkä takia hän joutui olemaan maanpaossa šaahin aikana. Šaahin syrjäyttämisen jälkeen hän palasi Khomeinin kanssa Ranskasta Iraniin. Hänellä on ollut useita merkittäviä tehtäviä valtionhallinnossa.

Poliittiset näkemykset
----------------------

Ruhania pidetään edeltäjäänsä Mahmud Ahmadinežadiin nähden huomattavasti maltillisempana ja uudistusmielisempänä. Hänen keskeisimpiin teemoihinsa on kuulunut totalitarismin pienentäminen, välien parantaminen länsimaihin, mahdollisen ydinaseen kehittämisen estäminen ja sensuurin- ja sukupuolten välisen epätasa-arvon purkaminen. Ruhani lisäksi vastustaa radikaalia- ja fundamentalistista islamia.

Lähteet
-------

1. ↑  Sana: حسن روحانی Ääntäminen kielellä Persia Forvo. Viitattu 16.6.2013.
2. ↑  Hirsimäki, Tiina: Rouhani johtaa Iranin vaalien ääntenlaskentaa *Yle Uutiset*.  15.6.2013. Yleisradio. Viitattu 15.6.2013.
3. ↑  Uudistusmielinen Ruhani Iranin presidentiksi *Helsingin Sanomat*.  16.6.2013. Viitattu 17.6.2013.
4. ↑  Profile: Hassan Rouhani  16.6.2013. BBC. Viitattu 17.6.2013. (englanniksi)
5. ↑  Iranin uusi presidentti aloitti virkakautensa *Helsingin Sanomat*.  3.8.2013. Viitattu 17.8.2013.
6. ↑  Presidentti Hassan Ruhani voittaa Iranin vaalit. Yle.fi 20.5.2017
7. 1 2  Profile: Hassan Rouhani  16.6.2013. Al Jazeera. Viitattu 17.6.2013. (englanniksi)
8. ↑  Rouhani, Hassan (2008). *Memoirs of Hassan Rouhani; Vol. 1: The Islamic Revolution* (in Persian). Tehran, Iran: Center for Strategic Research.
9. ↑  Profile: Hassan Rouhani, President of Iran *bbc.com*. Viitattu 29.4.2020. (englanniksi)
10. ↑  Hassan Rouhani wins Iran presidential election *bbc.com*. Viitattu 29.4.2020. (englanniksi)
11. ↑  Hassan Rouhani sets out his vision for a new and free Iran *theguardian.com*. Viitattu 29.4.2020. (englanniksi)

Aiheesta muualla
----------------

* Kuvia tai muita tiedostoja aiheesta **Hasan Ruhani** Wikimedia Commonsissa

* Ruhanin kotisivut (Arkistoitu – Internet Archive) (persiaksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Ranska
* BnF data
* Saksa
* Israel
* Yhdysvallat
* Alankomaat
* Puola

 |
|  |
| Muut | 
* IdRef

 |

 |